jkorsvik/nowiki_second_scrape_merged huggingface dataset:
Amadora

Amadora er en by og kommune i Portugal, nordvest i storbyområdet Lisboa. Byen og kommunen har rundt 175 000 innbyggere og med et areal på 23,77 km² er med dette den tettest befolkede kommunen i landet. 
Kommunen ble opprettet 11. september 1979 da den ble skilt ut fra kommunen Oeiras. Siden da har den blitt regnet som egen by. Den danner et storbyområde sammen med Lisboa og begge byene deler det samme undergrunns-, buss- og tognettverk. Amadora er også en stor forstad til hovedstaden og landskapet er dominert av store leileghetsblokker og noe industri. Byen har et stort samfunn av afrikanske innvandrere, hovedsakelig fra Angola og Kapp Verde. 
Selv om det er igangsatt store rehabiliteringsprosjekter blir Amadora fremdeles regnet som en by med mye kriminalitet og trafikkproblemer. 
Hvert år er det en internasjonal tegneseriefestival i Amadora. 


== Sogn ==
Kommunen består av seks sogn (freguesias):
Águas Livres
Alfragide
Encosta do Sol
Falagueira-Venda Nova
Mina de Água
Venteira


== Referanser ==


== Eksterne lenker ==
Offisielt nettsted 
(en) Amadora – kategori av bilder, video eller lyd på Commons
Kortbane-EM i svømming 1996

Europamesterskapet i svømming på kortbane 1996 ble avholdt i Rostock, Tyskland, fra 13. til 15. desember 1996. Dette var det første europamesterskapet i svømming på kortbane i nytt format som også inneholdt øvelser utover sprintdistansene. Mesterskapet ble avholdt bare noen få måneder etter Sommer-OL i Atlanta og erstattet det europamesterskapet i sprintsvømming hvor bare øvelsene på 50 meter i de forskjellige svømmeartene og 100 meter individuell medley stod på programmet.  


== Medaljetabell ==
      Vertsnasjon 


== Medaljesammendrag ==


=== Menn ===
Forklaring: VR - Verdensrekord; ÅBT - Årsbestetid; ER - Europeisk rekord; NR - Nasjonalrekord; MR - Mesterskapsrekord

a  Svømmere som bare deltok i innledningsheatene og mottok medaljer.


=== Kvinner ===
Forklaring: VR - Verdensrekord; ÅBT - Årsbestetid; ER - Europeisk rekord; NR - Nasjonalrekord; MR - Mesterskapsrekord

a  Svømmere som bare deltok i innledningsheatene og mottok medaljer.


== Eksterne lenker ==
Resultater fra GBRSports.com
Austre Moland skogeierlag

Austre Moland skogeierlag ble stiftet 13. februar 1903. I begynnelsen het laget Østre Molands trælastsamlag. I perioden 1914–1946 het laget Østre Molands skogeierforening. 
Skogeierlaget ble tilsluttet Nidarå Tømmersalslag i 1942.
Viktige saker for skogeierlaget har vært prisavtaler, salg, kulturarbeid, innkjøp av ulikt utstyr og bygging av skogsbilveier og traktorveier.Flosta skogeierlag ble innlemmet med Austre Moland skogeierlag i 1988.


== Arkivet ==
Arkivet etter Austre Moland skogeierlag befinner seg på Aust-Agder museum og arkiv i Arendal. Arkivet omfatter tre møtebøker fra perioden 1903–1977, en regnskapsbok, samt noe korrespondanse og jubileumsskrift.


== Referanser ==


== Eksterne lenker ==
(no) Arkiv etter Austre Moland skogeierlag på Arkivportalen
Dypvåg Skogeierlag

Dypvåg skogeierlag ble stiftet 22. august 1895 i daværende Dypvåg kommune (idag Tvedestrand kommune). Foreningen var fylkets første skogeierlag og gikk i begynnelsen under navnet Dypvåg skovdriftsforening. Første formann var Nicolai Løvdal. 
Foreningen er blant landets eldste i sitt slag. Formålet med foreningen var å få bedre skikk på tømmerhandelen og stå sterkere i samarbeid med tømmerkjøperne. 
Laget var tilknyttet Østre Nedenes skogeierforening, og senere Nidarå Tømmersalslag.
Dypvåg skogeierlag ble slått sammen med Holt skogeierlag i 1998. Fra og med 1. januar 1999 gikk laget under navnet Holt og Dypvåg skogeierlag. 


== Arkivet ==
Arkivet etter Dypvåg skogeierlag befinner seg på Aust-Agder museum og arkiv i Arendal. Arkivet omfatter en møtebok fra perioden 1985–1998.


== Eksterne lenker ==
(no) Arkiv etter Dypvåg Skogeierlag på Arkivportalen
Fysioterapeuten

Fysioterapeuten er et norsk fagtidsskrift, eid og utgitt av Norsk Fysioterapeutforbund.  Bladet kommer med 11 nummer i året, utgis i tilnærmet A4-format og er vanligvis på vel 60 sider.
Bladet er et «nivå 1-tidsskrift» med ekstern fagfellevurdering, slik at publisering av vitenskapelige originalartikler i Fysioterapeuten gir publikasjonspoeng i forskningssammenheng. Selv om bladet er utgitt av NFF er det redaksjonelt uavhengig og styres etter redaktørplakaten.
Bladet ble grunnlagt i 1934, under navnet Sygegymnasten, som i 1958 ble forandret til Fysioterapeuten.
Redaktør er per 2019 Dagrun Lindvåg.


== Redaktører ==
1934–1936: Ragnar Nyhus og Otto Harsem
1936–1939: Ragnar Nyhus
1939–1966: Sigrid Schreiner
1967–1970: Helene Wessel Bolin
1970–1972: Anne Britt Brodal
1973–1976: Liv Sanner
1976–1979: Liv Sanner og Line Hauger (delte redaktørstilling)
1979–1987: Line Hauger
1987–1991: Gerd Vidje
1992–1993: Nina Husom (permisjon august 1992 - juli 1993, med Terje Anthonsen som konstituert august 1992 -februar 1993, Grethe Hansen til juli 1993)
1994–1995: Karin Helene Haugen (permisjon fra 1996. Grethe Hansen konstituert i 1996 til september 1997, Espen Mathiesen ut 1997)
1998–1999: Karin Helene Haugen
2000–2003: Espen Mathiesen
2003–: Dagrun Lindvåg


== Kilder ==
«Oversikt over redaktører 1934–2016», fysio.no (Besøkt 12. februar 2020)


== Eksterne lenker ==
Fysioterapeutens nettsider
Tromøy skogeierlag

Tromøy skogeierlag ble stiftet 18. mars 1959 i daværende Tromøy kommune (nå Arendal kommune). Første formann var Sigurd Vågsnes. 
Laget var tilknyttet Nidarå Tømmersalslag. 
Tromøy skogeierlag ble slått sammen med Moland skogeierlag i 1995.


== Arkivet ==
Arkivet etter Tromøy skogeierlag befinner seg på Kuben i Arendal. Arkivet omfatter en møtebok fra lagets virksomhetstid, 1959–1995.


== Eksterne lenker ==
(no) Arkiv etter Tromøy skogeierlag på Arkivportalen
Emir & Frozen Camels

Emir & Frozen Camels, forkortet EFC, er et bosnisk band som ble etablert av Emir Bukovica i Fort Myers i Florida i  1998. De første medlemmene av bandet var, foruten Bukovica, AC/DC-bassisten Cliff Williams og de to amerikanerne Darrell Nutt og Danny Shepard.Etter innspillingen av deres første album, San, i 1999, danner Emir Bukovica en Balkan-utgave av bandet i Jugoslavia. I 2002 vant bandet den bosniske musikkprisen Davorin (nå Indexi) for beste internasjonale samarbeid, og i 2004 vant de kategorien beste urbane rockelåt for sangen «Sarajevo, New York, Roma». Albumet No pasaram vant Indexi-prisen i 2010 i kategorien «Rock & All Albume Godine».I 2013 representerte Emir & Frozen Camels, med Mirza Šoljanin og Idda van Munster, Bosnia-Hercegovina i den første utgaven av Tyrkvisjonens sangkonkurranse med rockelåten «Ters bosanka».


== Diskografi ==


== Referanser ==


== Eksterne lenker ==
(bs) Offisielt nettsted 
Bandomtale på Soundcloud.com (en)
Julia Klöckner

Julia Klöckner (født 16. desember 1972 i Bad Kreuznach i Tyskland) er tysk jounalist, teolog, samfunnsviter og politiker (CDU). Hun ble 14. mars 2018 utnevnt som Tysklands ernærings- og landbruksminister.
Klöckner ble 2010 valgt som leder av CDU i Rheinland-Pfalz, og i 2011 valgt som leder av sitt partis gruppe i Rheinland-Pfalz' landdag.


== Liv og virke ==


=== Bakgrunn ===
Hun kommer fra en katolsk familie av vinbønder i vinregionen Nahe, og ble først kjent da hun i 1995 ble valgt til tysk vindronning (Deutsche Weinkönigin). Hun har studert journalistikk, katolsk teologi og samfunnsvitenskap ved universitetet i Mainz.


=== Yrkeskarriere ===
Etter studiene hospiterte Klöckner fra 1998 ved SWR Fernsehen i Mainz og var fri medarbeider i avdelingen for Landeskultur frem til 2002. Mellom 1999 og 2000 gjennomførte hun et journalistisk volontariat i et forlag som spesialiserer seg på vin- og drikkepublikasjoner - Meininger Verlag i Neustadt an der Weinstraße. Fra 2000 til 2002 var hun redaktør for Weinwelt og fra 2001 til 2009 sjefredaktør i Sommelier-Magazin, begge tidsskrifter som blir utgitt av Meininger Verlag.
2009/10 tok Julia Klöckner Young Leader Program arrangert av American Council on Germany, en partnerprosjekt mellom Atlantik-Brücke og American Council on Germany for lovende politiske og økonomiske ledertalenter.


=== Politisk virke ===
Fra 2002 til 2011 var hun medlem av Forbundsdagen, og fra 2009 til februar 2011 var hun parlamentarisk statssekretær i forbundsministeriet for mat, jordbruk og forbrukervern. Fra 25. september 2010 har hun vært partileder for CDU i delstaten Rheinland-Pfalz, og fra mars 2011 leder for partiet i Rheinland-Pfalz' landdag, altså i delstatsparlamentet. Fra 15. november 2010 har hun sittet i CDUs nasjonale Präsidium (eksekutivekomite) og den 4. desember 2012 ble hun valgt til nestleder for CDU på landsbasis. Klöckner ble 14. mars 2018 utnevnt som Tysklands ernærings- og landbruksminister Angela Merkels fjerde regjering.


== Bibliografi ==
med Thomas Hartmann: Der Wein erfreue des Menschen Herz. Paulusverlag, Fribourg 1998, ISBN 3-7228-0446-9.
med Thomas Hartmann: Irdischer Wein – Himmlischer Genuss. Paulusverlag, Fribourg 2008, ISBN 978-3-7228-0748-5.


== Referanser ==


== Eksterne lenker ==
Offisielt nettsted 
(en) Julia Klöckner – kategori av bilder, video eller lyd på Commons 
(en) Julia Klöckner – galleri av bilder, video eller lyd på Commons 
Website von Julia Klöckner
Biographie beim Landtag Rheinland-Pfalz
Stammdaten bei der CDU/CSU-Bundestagsfraktion
Nils Fredrik Rønnbeck

Nils Fredrik Røn(n)beck (født 22. mars 1820 i Kalix i Sverige, død 4. januar 1891) var en svensk-norsk polarskipper og islos som oppdaget Frans Josefs land i 1865.


== Liv og virke ==


=== Bakgrunn ===
Nils Fredrik ble født 22. mars 1820 på Storön i Kalix i Norrbotten i Sverige, som tredje barnet til Johan Olofsson Söderlund og Anna Lisa Olofsdotter. I 1830 flyttet familien fra Storön til Kamlunge, også i Kalix, og tok gårdsnavnet Rönnbäck til familienavn. 


=== Til Borge ===
Bare 17 år begav den unge Nils Fredrik seg i 1837 til Haparanda, og via Karesuando, Kautokeino og Alta kom han til Hammerfest i 1838, etter å ha fulgt den gamle og 80 mil lange ruten langs elvene til Norge. På 1830-tallet var det flere påfølgende uår i Norrbotten, og mange av befolkningen søkte lykken i Norge, hvor det var bedre jobbmuligheter i tilknytning til fiske og selfangst.
Nils Fredrik var gift to ganger, i begge tilfeller med kvinner av svensk herkomst, og fikk tilsammen ti barn, fem med hver kone. Første giftermål var i 1847 med Marie Caroline Eriksdatter (f. 1828 i Övertorneå i Sverige). Konen døde kun 35 år gammel og ingen av deres barn overlevde småbarnsstadiet. Neste giftermål var i 1864 med Marie Lovise Johannesdatter Strömbeck (f. 1841 i Talvik), hennes far hadde innvandret fra Sverige og var ansatt på kobberverket i Kåfjord. To av deres fem barn døde også i ung alder, mens de tre som nådde voksen alder døde barnløse. Det finnes følgelig ingen etterkommere til Nils Fredrik.
I Hammerfest gjorde Nils Fredrik raskt lykke og skaffet seg allerede i 1841 en egen seilskute.
Nils Fredrik døde 4. januar 1891, ved at han gled på en stein i havnen i Hammerfest og druknet. Ved sin død var han i virkeligheten nesten 71 år, men av ukjente grunner ble det oppført 1814 (1824 er overstrøket) som fødselsår i kirkeboken ved begravelsen. Dette til tross for det ved begge hans giftermål i samme kirke er oppgitt 22/3-1820 som fødselsdato.


== Kilder ==
Leif Larsson: Nils Fredrik Rönnbäck, storon.se
Norsk Polarhistorie
Nahe (vinregion)

Nahe er en vinregion (Anbaugebiet) for tyske vinsorter, langs elven Nahe i den tyske delstaten Rheinland-Pfalz. På regionens 4155 hektar med vinmarker i  2008, dominerer hvitvinsdruene med 75 %, med Riesling som den mest utbedte enkeltvarietet med 27,2 %. Vinen fra regionen Nahe har sterkt varierende karakteristika, grunnet områdets vulkanske forhistorie. 
Selv om regionen var befolket allerede i Romertiden, og vindyrking blir nevnt så tidlig som i 778 i forbindelse med landsbyen of Monzingen, ble ikke Nahe definert som egen vinregion før i 1971 i tysk vinlovgivning. Før dette ble den solgt som rhinskvin. 


== Referanser ==
Tysk vindronning

Tysk vindronning (tysk: Deutsche Weinkönigin) er en representant for tysk vin, valgt for ett år. Valgene foretas som regel i byen Neustadt an der Weinstraße. Kandidater ved valgene er fjorårets regionale vindronninger, valgt fra de 13 tyske produksjonsregioner for bedre tyske viner (Qualitätswein).
Tyske vindronninger siden 1949:

		
		
		


== Referanser ==


== Eksterne lenker ==
Offisielt nettsted 
(en) Deutsche Weinkönigin – kategori av bilder, video eller lyd på Commons
Qualitätswein bestimmter Anbaugebiete

Qualitätswein bestimmter Anbaugebiete, QbA, er den nest høyeste av fire kvalitetskategorier for tyske viner, et knepp under Prädikatswein (før august 2006 offisielt kalt Qualitätswein mit Prädikat, QmP) men over Landwein og Tafelwein. I likhet med Prädikatswein og Landwein, men til forskjell fra Tafelwein, må druene til en QbA-klassifisert vin komme fra en, og bare en, av de 13 tyske vindyrkingsregioner (Anbaugebiet). 
Andre begrep som, om enn ikke helt presist, vanligvis sikter til QbA er bestimmtes Anbaugebiet, Weinbaugebiet, Weinanbaugebiet eller Qualitätswein.
Karen Holsbø

Karen Nikoline Holsbø (født Martinusdatter 13. oktober 1864 i Aure i Romsdal, død 6. september 1936 i Trondheim) var en norsk husmor, kvinnesakskvinne og politiker, hjemmehørende i Arbeiderpartiet, senere Norges Kommunistiske Parti.
Hun giftet seg med snekker Peder A. Holsbø i 1885, og ble bosatt i Trondheim fra 1888. Hun ble snart engasjert i arbeiderbevegelsen, og sentral i kvinnebevegelsen i byen. Hun var med på å stifte Trondheims arbeiderpartis kvinneforening i 1905. Der ble hun først sekretær, deretter formann. Det vervet hadde hun i 20 år. I åtte år satt hun også i Trondheims arbeiderpartis styre.
Ved den store partisplittelsen i 1923 fulgte hun fløyen som støttet Kominterns linje, og ble medlem av det nye Norges Kommunistiske Parti. Året etter var hun med å stifte den kommunistiske husmorforeningen i byen, en organisasjon som senere ble til Trondheims husmorlag. Hun var i tre år sekretær i foreningen.
Holsbø satt i Trondheim bystyre fra 1911 til 1925, og var varamann til formannskapet i tolv år. Fra 1918 var hun også medlem i styret for Trondheims husmorskole.


== Referanser ==
Hassel (slekt)

Dette er om slekten Hassel, ikke HasselslektenHassel er et etternavn brukt på folk fra ulike slekter.


== Buskerud ==
På gården Store Hassel i Øvre Sandsvær nær Kongsberg, bodde Hans Holkin Hassel (1861–1945) og Gina Martine Syversen (1861–1937) som ble foreldre til

Olaf Hassel (1898–1972) astronom,Krobestyrer Martinius Pedersen (1851) voks opp på Skotselv ved Hassel jernverk i  Øvre Eiker kommune, Buskerud, der faren Peder Nilsen var smed. Etternavnet Hassel tok Martinius ved flytting til Kristiania. Han var far til: 

Sverre Hassel (1876–1928) polarfarerEn grein går lenger tilbake i tid, blant annet til fogd Christopher Svendsen Hassel i Kongsberg. Blant etterkommere hadde han: [2]

Hans Hassel (1818–1897) grosserer i Kragerø [3]
Lorentz Andreas Meyer Hassel (1846–1936) og Nicoline Louise Balle (1855–1911)
Alf Hassel (1880–1956)  ambassadør, gift seg med Regine (Regi) Lorange (1886–1974; se Lorange (slekt))
Ernst August Hassel (1848–1905) og Mathilde Christine Klaveness (1860–1955) av Klaveness (slekt)
Odd Hassel (1897–1981) kjemiker som vant nobelpris
		


== Sør-Trøndelag ==
Fra Hasselvika i Rissa ved Trondheimsfjorden har vi han Casper Johnsen som med Karina Carlsdatter ble foreldre til:

Anton Markus Hassel (1842–1922) lensmann i Hemne, gift med Willadine/Veladeria (Dina) Kaald (1849–1929) Kaspar Hassel (1877–1962) seiler og arkitekt fra Bergen
Signy Hassel (1879–1959) maler, gift med maleren Olaf Willums (1886–1967)
Otto Emil Hassel (1881–1960) dyrlege i OsloFra Hasselvika i Rissa har vi også Martin Engelsen Hassel (1846) som var sønn av Engell Johnsen Hagel (1813). Martin var far til Johan M. Hassel (1880–1964), som med Lovise Sørvik (1880–1931) var foreldre til

Lyder Hassel (1914–1943) kunstmaler og motstandsmann


== Referanser ==
Fossumparken

Fossumparken (arbeidsnavn Linjeparken) er en park på Stovner i Oslo, som del av Groruddalsatsingen.
Parken strekker seg langs Fossumveien fra Karl Fossums vei i sydøst, forbi Stovner senter og Stovner politistasjon og til krysset med Tokuruddalen i nordvest. Fossumparken vil bli 55 dekar stor. Parkomådet planlegges med redusert trafikk, ved at innkjøring til Stovner senter skjer fra området ved Stovner videregående skole og at bussterminalen ved T-banenedgangen trekkes ut i Fossumveien. Før parken bygges, er området langs Stovner senter og Fossumveien trafikkareal, mens den nordvestlige delen av området, Fossumdumpa, ligger mellom Fossumveien og Aasta Hansteens vei og er et grønt dalsøkk med ballplass. En sidebekk til Tokerudbekken går i rør under Fossumdumpa.Regjeringen bestemte i 2010 å bidra til en stor park av hver av bydelene i Groruddalen, som del av Groruddalssatsingen. Fossumparken (kalt Linjeparken i planleggingsperioden) er bydel Stovners park. Anlegget startet i 2015, og parken ble åpnet 1. juni 2017.


== Referanser ==


== Eksterne lenker ==
Linjeparken – planarbeid. Bymiljøetatens hjemmeside, 14. desember 2012. Ikke lenger tilgjengelig på internett.
Områdeløft Stovner - «Extreme makeover». byplanoslo.no, Plan- og bygningsetatens blogg, 6. juni 2016. Besøkt 1.3.2021.
Del av Linjeparken/Fossumveien. Plan- og bygningsetatens hjemmeside, uten dato. Med to lenker til landskapsplan med kart over den nye parken. Besøkt 28. september 2016.
Eupatorus koletta

Beckius koletta er en bille som hører til familien skarabider (Scarabaeidae) i gruppen skarabider (Scarabaeoidea).


== Utseende ==
En stor (40–80 millimeter), svart hornbille med rødbrune dekkvinger. Hodet har et langt, krumt horn, pronotum har et kraftig, skrått utoverrettet horn på hver side, disse er litt sagtakket på innersiden nær spissen.


== Levevis ==
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.


== Utbredelse ==
Denne arten er utbredt på Ny-Guinea.


== Systematisk plassering ==
Arten blir ofte plassert som en underart av Beckius beccarii.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Beckius Dechambre, 1992 (eventuelt Eupatorus)
Beckius koletta (Voirin, 1978)


== Eksterne lenker ==
(en) Eupatorus koletta i Encyclopedia of Life 
(en) Eupatorus koletta i Global Biodiversity Information Facility 
(en) Kategori:Eupatorus – bilder, video eller lyd på Wikimedia Commons 
Eupatorus koletta – detaljert informasjon på Wikispecies 
Global Species.org - Eupatorus koletta
Bilde av arten
Eupatorus endoi

Eupatorus endoi er en bille som hører til familien skarabider (Scarabaeidae) i gruppen skarabider (Scarabaeoidea).


== Utseende ==
En stor (40–47 millimeter), blankt svart hornbille. Hannen har et krumt horn på hodet, dette er flatt og båndformet, og kløvet i spissen. På hver side av pronotum sitter det et kort, krumt, spisst horn.


== Levevis ==
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.


== Utbredelse ==
Denne arten er utbredt i det sørlige Vietnam, men er ikke vanlig.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Eupatorus Burmeister, 1847
Eupatorus endoi Nagai, 1999


== Eksterne lenker ==
(en) Eupatorus endoi i Encyclopedia of Life 
(en) Eupatorus endoi i Global Biodiversity Information Facility 
(en) Kategori:Eupatorus – bilder, video eller lyd på Wikimedia Commons 
Eupatorus endoi – detaljert informasjon på Wikispecies 
Bilde av arten (litt nede på siden)
Global Species.org - Eupatorus endoi
Marwa

Marwa (arabisk: مروة) er et arabisk kvinnenavn.


== Etymologi ==

Marwa har opprinnelse i et arabisk ord for en duftende plante. Det er også navnet ett av de to små fjellene ved Mekka som piegrimene tradisjonelt går frem og tilbake mellom syv ganger. Merve er den tyrkiske formen av navnet.


== Utbredelse ==
Personene i listen er ordnet kronologisk etter fødselsår.
Tabellen nedenfor gir en detaljert oversikt over populariteten til kvinnenavnet Marwa og varianter av dette i noen av de landene hvor statistikk er tilgjengelig.


== Kjente personer med navnet ==
Marwa (sanger) (f. 1974), libanesisk sanger
Marwa Arsanios (f. 1978), amerikansk-libanesisk kunstner
Marwa Jalal, norsk cellebiolog
Marwa Rakha, egyptisk forfatter
Marwa Mahran, skuespiller
Marwa Hussein, egyptisk sleggespiller
Marwa Amri, tunisisk bryter
Marwa Gabriel, egyptisk skuespiller
Marwa Abdel Samie, kostymedesigner


== Referanser ==


== Eksterne lenker ==
(en) Behind the Name: Marwa
(en) Think Baby Names: Marwa
Axel Otto Mörner

Axel Otto Mörner (født 8. juni 1774 i Eksjö, død 20. oktober 1852) var en svensk greve, militærmann, statsråd og kunstner.
Mörner giftet seg 4. oktober 1801 med Ebba Wilhelmina Modée
Mörner ble tatt til fange ved slaget ved Toverud på Aurskog 20. april 1808. Han ble deretter ført som krigsfange til Ulefos Hovedgaard hos Niels Aall. I sin tid på gården malte han landskapsmotivene i salen. Dette som en takk for gjestefriheten han ble vist under sitt fangenskap. I denne perioden ble han også kjent med Herman Wedel-Jarlsberg som etter statskuppet i Sverige i mars 1809 aktivt begynte å arbeide for en svensk-norsk union. Mörner ble sluppet fri i august 1809.
Mörner hadde talent for gravering og landskapsmaleri. I 1799 studerte han i Wien for Heinrich Friedrich Füger og Johann Baptist Lampi den eldre. Mörner fikk særlig oppmerksomhet for sine romantiske landskapsmalerier. 
Han er representert på Nationalmuseet i Stockholm, Universitetsbiblioteket i Uppsala, Rosersbergs slott og på Ulefos Hovedgaard i Ulefoss i Norge.


== Referanser ==


== Eksterne lenker ==
Digitalt fortalt: «Axel Otto Mørner - Fra fange til fangevoktere» (skrevet av Håvard Fandrem ved Hjalmar Johansen VGS i Norge) (besøkt 17. desember 2013)
Allomyrina dichotoma

Allomyrina dichotoma er en bille som hører til familien skarabider (Scarabaeidae) i gruppen skarabider (Scarabaeoidea). Arten lever i Sørøst-Asia. Den er et populært kjæledyr i Japan, det den er kjent som kabutomushi. Det arrangeres også veddemålskamper mellom hannene av denne arten.


== Utseende ==

En stor, (40-80 millimeter), rødbrun til brunsvart hornbille. Som vanlig i denne gruppen er det stor forskjell på kjønnene. Kroppen er naken og glatt.
Hannen har et langt, krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. 
Som vanlig hos hornbiller mangler disse hornene hos hunnen.


== Levevis ==
Larvene lever i morken, død ved. Larveutviklingen tar omtrent ett år.


== Utbredelse ==
Arten er utbredt i Thailand, Taiwan, Japan, Kina og Korea.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Allomyrina Arrow, 1911
Allomyrina dichotoma (Linnaeus, 1771), med flere underarter:
Allmoyrina dichotoma dichotoma (Linnaeus, 1771)
Allomyrina dichotoma tsunobosonis - noen ganger regnet som en egen art, Japan
Allomyrina dichotoma takarai Kusui, 1976
Allomyrina dichotoma inchachina Kusui, 1976
Allomyrina dichotoma polita - Thailand
Allomyrina dichotoma septentrionis


== Eksterne lenker ==
(en) Allomyrina dichotoma i Encyclopedia of Life 
(en) Allomyrina dichotoma i Global Biodiversity Information Facility 
(en) Allomyrina dichotoma hos NCBI 
(en) Kategori:Allomyrina dichotoma – bilder, video eller lyd på Wikimedia Commons 
(en) Allomyrina dichotomus – galleri av bilder, video eller lyd på Wikimedia Commons 
Allomyrina dichotoma – detaljert informasjon på Wikispecies